CELEX: 62022CN0111
Language: sk
Date: 2022-02-17 00:00:00
Title: Vec C-111/22 P: Odvolanie podané 17. februára 2022: Helene Hamers proti rozsudku Všeobecného súdu (prvá komora) z 21. decembra 2021 vo veci T-159/20, Hemmers/Cedefop

7.6.2022   
            
            
               SK
            
            
               Úradný vestník Európskej únie
            
            
               C 222/11
            
         
      Odvolanie podané 17. februára 2022: Helene Hamers proti rozsudku Všeobecného súdu (prvá komora) z 21. decembra 2021 vo veci T-159/20, Hemmers/Cedefop
      (Vec C-111/22 P)
      (2022/C 222/18)
      Jazyk konania: gréčtina
      
         Účastníci konania
      
      
         Odvolateľka: Helene Hamers (v zastúpení: Vasileios Spiridon Christianos, Alexandros Politis a Michail Rodopoulos, advokáti)
      
         Ďalší účastník konania: Európske stredisko pre rozvoj odborného vzdelávania (Cedefop)
      
         Návrhy odvolateľky
      
      
                  —
               
               
                  čiastočne zrušiť rozsudok Všeobecného súdu z 21. decembra 2021, Hamers/Cedefop, T-159/20, EU:T:2021:913,
               
            
                  —
               
               
                  v prípade potreby vrátiť vec Všeobecnému súdu na rozhodnutie,
               
            
                  —
               
               
                  uložil Cedefop povinnosť nahradiť trovy konania.
               
            
         Odvolacie dôvody a hlavné tvrdenia
      
      Predmetom napadnutého rozsudku je ujma, ktorá vznikla odvolateľke z dôvodu konania a nečinnosti Cedefop pred, počas a po ukončení vnútroštátneho trestného konania na gréckych súdoch týkajúceho sa oprávnenosti a zachovania pravidiel postupov pri zadávaní verejných zákaziek Cedefop tretím osobám v období od 2001 do 2005.
      Odvolateľka uvádza dva odvolacie dôvody a tvrdí, že:
      
                  —
               
               
                  
                     Po prvé, v bodoch 55 až 61 a v bode 83 napadnutého rozsudku sa Všeobecný súd dopustil nesprávneho právneho posúdenia pri výklade článku 41 ods. 1 Charty základných práv Európskej únie (ďalej len „Charta“), keďže na rozdiel od toho, čo čo sa Všeobecný súd domnieval v týchto bodoch, Cedefop vo vzťahu k odvolateľke nevykonalo nestranné skúmanie a rozhodnutie výboru Cedefop na vybavovanie sťažností nenapravilo vadu rozhodnutia z 3. júla 2019. Všeobecný súd zároveň a z vyššie uvedených dôvodov nedostatočne odôvodnil vyššie uvedené body.
               
            
                  —
               
               
                  
                     Po druhé, v bode 65 a v bodoch 68 až 75 a v bode 83 sa Všeobecný súd dopustil nesprávneho právneho posúdenia pri výklade prezumpcie neviny, na ktorú sa dovolávala odvolateľka v zmysle článku 48 ods. 1 Charty, ktoré je o to závažnejšie, že došlo k porušeniu zásady lojálnej spolupráce v zmysle článku 4 ods. 3 Zmluvy o Európskej únii. Všeobecný súd zároveň a z vyššie uvedených dôvodov nedostatočne odôvodnil vyššie uvedené body.